«Ермексаз дегеніміз не?»

Кез-келген мектепке дейінгі жастағы балалардың шығармашылық қабілеттеріне арналған әмбебап әдіс.

Ермексаз бен ертежастан жұмыс жасауға бастаған баланың интеллектуалдыжәнешығармашылықжетістіктері де ерте дами бастайды, өз құрдастарынаң әлдеқайдаасыптүседі.

Бала қиялын дамытуда ермексаздың (пластилин) көмегі зор. Пайдалануға қолайлы: жұмсақ, арзан, шашылып-төгіліп мазаңызды алмайды.Оған қоса, баланың саусағының ұшында түрлі жүйке нүктелері орналасқан. Ермексазды қолдану барысында саусақтар тынымсыз қозғалатындықтан, баланың сөйлеу, ойлау, әсіресе, қиялдауына тигізер әсері мол. /Бірақ, 2 жастан кішібалаларға қолдануға болмайды. Байқаусызда аузына салып, жұтып қоюы ғажап емес/

Ермексазды үлкендермен бірге ойнағаны дұрыс. Үй ішіндегі қарапайым заттардың: кесе, қасық формасын жасап көріңіз. Бірден дұрыс шығақоймайтыны анық. Дегенмен, мақтап, келесі жолы бұдан да әдемі қалыпқа келтіре алатындығын айтып мақтап қойыңыз. Өзі жасаған фигураларды сақтап қойып, жақындарыңызға көрсетіңіз. Тым мақтаншақтыққа үйренеді демеңіз. Өзінің еңбегімен жасаған затына өзгенің пікірін білу кішкентай бала үшін өте маңызды.

Ерте жастан, шығармашылық іс-шаралар бастаған балаға өте маңызды - олар өз қиялын оятып, саусақтардың жақсы қозғалуына, Ермексазды ұстап алып, бала қол шеберлігін дамытады, қолдың күшін нығайтады, екі қолдың қозғалысы да дәйекті болады және саусақтардың қозғалысы сараланған, балаға жазуға арналған осындай күрделі дағдыларды үйрену үшін қол дайындайды.